Verhandelinge in MTN-aandele opgeskort | Maroela Media
Covid-19 bring finansiële onsekerheid vir Netcare
Die verhandeling is opgeskort in afwagting van 'n aankondiging deur MTN. Volgens berigte hou die aankondiging verband met MTN se besluit om glo die R72 miljard-boete wat die maatskappy deur die Nigeriese kommunikasiekommissie opgelê is, te betaal.
Die boete hou verband met 5,1 miljoen MTN-intekenare in Nigerië wat in Augustus en September afgesny is. Hulle is glo nie betyds afgesny ingevolge nuwe registrasievereistes nie.
"Senior amptenare van MTN is besig om met die Nigeriese owerhede en hoër magte in verbinding te tree om hulle te oortuig dat terwyl hulle moontlik sommige van hul lisensievoorwaardes oortree het, 'n boete van daardie omvang gelyk is aan jare se winste – jare en jare," het ontleders van Vestact gesê.
"Dit is maklik om 'n maatskappy sleg te sê, maar mense het min insig oor hoe moeilik dit is om in verskillende gebiede waar daar verskillende reëls en regulasies geld sake te doen."
Wat is die werklike situasie? Onkunde, ignorering of sommer blatante minagting soos dit eintlik werk. Vergeet die reëls ons maak ons eie. MTN moet maar sy klap aanvaar.
Na my ervaringe met MTN, glo ek dat die groep alles verdien waarvan die Nigeriërs hulle beskuldig.
Daar is talle Suid Afrikaners wat soortgelyke ervaringe as ek ondervind het. Wat ook hul MTN kontrakte summier beëindig het, selfs al het dit soos in my geval, met verliese gepaard gegaan.
Bly ver weg van die spul af en kry vi' djulle!!!
Kyk, die wiel draai! Nogtans hou ek nie van die idee dat Nigerië R72 biljoen uit 'n enkele Suid Afrikaanse maatskappy maak nie! (Suid Afrika is hulle grootste ekonomiese kompetisie op die vasteland) Lekker vet bonus vir Nigerië terwyl die olieprys nou so bietjie sukkel.
Nou is die tyd vir aandele koop in MTN. Hulle is te groot om heeltemal te val en hulle gaan nie weer hierdie fout maak nie.